Familierettens dom, hvorved far fik fuld forældremyndighed og blev frifundet for mors påstand om samvær, stadfæstes med den ændring, at der fastsættes overvåget samvær
Ret: Vestre Landsret (2. instans)
Faggruppe: Civilsag — Forældreansvarssag
Sagsemner: Familieret og personlige forhold;

VESTRE LANDSRET
DOM

afsagt den 10. januar 2022

Sagen er behandlet for lukkede døre.

Sag BS-29636/2021-VLR
(12. afdeling)

Mor
(beskikket advokat Birgitte Dejgaard)

mod

Far
(beskikket advokat Charlotte Szocska)

Familieretten i Kolding har den 12. juli 2021 afsagt dom i 1. instans (sag BS-
13304/2021-KOL).

Landsdommerne Stig Glent-Madsen, Anders Raagaard og Alice Mølholm (kst.)
har deltaget i ankesagens afgørelse.

Påstande
Appellanten, Mor, har nedlagt endelig påstand om, at den fælles
forældremyndighed over Barn 1, Født 2009, og Barn 2, Født 2012, opretholdes,
og at der fastsættes samvær for Barn 1 og Barn 2 med hende 6 gange hver anden
uge i 1½-2 timer med overvågning af en fagperson, der skal vurdere grundlaget
for det fremtidige samvær.

Indstævnte, Far, har påstået stadfæstelse af afgørelsen om forældre-myndighed
og har taget bekræftende til genmæle over for påstanden om samvær.



2

Supplerende sagsfremstilling
Parterne har fri proces under anken.

Forklaringer
Parterne har afgivet supplerende forklaring.

Mor har forklaret, at hun er 42 år gammel. Hun har boet i sin lej-lighed i By 1 i
lidt over 1 år. Der er også plads til børnene i lejligheden. Hun er ansat på
Arbejdssted, men arbejder for tiden ikke, fordi hun mangler at blive vaccineret
to gange.

Sagen blev i november 2021 udsat, fordi Personfølsom oplysning, og hun kan
ikke tåle stress. I dag har hun det fint med sin sygdom. Hun har sine rutiner og
glæder sig til at komme i arbejde igen. Personfølsom oplysning.

Hendes dagligdag fungerer fint. Hun læser bøger og besøger sin familie og
venner. Hun har god struktur i sin hverdag. Da børnene boede hos hende, kun-ne
de godt give hende lidt udfordringer, men de passede deres skole osv.

Da hun og Far gik fra hinanden, blev børnene hos hende, og Far fik samvær hver
anden weekend. Det gik fint, indtil der opstod en mistanke om incest. Sagen
kørte hos politiet i 6 måneder, men der kom ikke noget ud af den. Samværet var
standset i den periode.

Hun forstår ikke, at den børnefaglige undersøgelse havde grundlag for at udta-le
sig om hendes mentaliseringsevne. Hun kan godt forstå, at kommunen ud fra de
modtagne underretninger syntes, at børnene burde anbringes, men der var mange
ting, som ikke passede. Hun har i dag accepteret, at børnene bor hos Far, men
hun vil gerne have samvær med dem. Mens børnene boede hos hende, kunne
hun og Far godt samarbejde om dem. Hun vil gerne beholde del i
forældremyndigheden for det tilfælde, at børnene i fremtiden måske gerne vil bo
hos hende. Hun er nogle gange kørt ned for at se børnene, og hun har også givet
dem gaver i skolen, men hun føler ikke, at hun har chikaneret Far.

Hun er ked af, at hun ikke kan få samvær med børnene. Hun kan sagtens sætte
sig ind i deres behov. Hun har tidligere arbejdet som Stilling 2.



3

Det er rigtigt, som børnene har forklaret i børnesamtalerne, at hun har været sur
og vred, men der er i dag kommet mere ro på. Hun blev vred på børnene, fordi
de ikke behandlede hinanden pænt, og hun var ikke vred på dem hele tiden.

Hun tror, at børnene gerne vil se hende. Hun har senest set dem den 20.
november 2021, hvor de skulle købe gaver til Barn 1's fødselsdag. De var sam-
men i 2½ time og var bl.a. i en legetøjsbutik og på McDonalds. Far var og-så
med, og børnene var glade. Hun tror, at det er vigtigt for børnene at have
samvær med hende. De har brug for begge deres forældre. Det bedste for dem
er, at de bor hos deres far, og at de kommer på besøg hos hende. Hun vil også
gerne ringe til dem ind i mellem. Hun vil også acceptere det, hvis børnene kon-
kret ønsker kortere samvær, eller hvis de under samvær får behov for at ringe til
Far. Samvær kan også godt blive overvåget.

Hendes voksne datter, Person, er 23 år gammel og bor også i By 1. Person har
også kontakt til børnene.

Hun var i november 2021 indlagt i omkring 3 uger. Hun var blevet utilpas, fordi
hun ikke havde fået sin medicin, men hun var ikke farlig for sig selv eller andre.
Hun var blevet udskrevet, da hun var sammen med børnene den 20. november
2021. Forud for denne indlæggelse var hun sidst indlagt i 2020, efter børnene
var flyttet ind hos Far.

Barn 2 havde det svært og var udadreagerende, mens han boede hos hende. Hun
er i dag i stand til at kommunikere med børnene. Hun kan godt tage sig af bør-
nene, uden at der er andre til stede.

Far har forklaret, at han og børnene bor i hans hus i By 2. Han arbejder som
Stilling 3 på Arbejdsplads. Han har haft skiftende arbejdsti-der, men har de
sidste par år haft en aftale om, at han kun arbejder i dagtimer-ne.

Barn 1 har det rigtig godt. I starten havde hun lidt problemer i skolen, men
kommunen og skolen hjalp hende til at falde bedre til. Hun får i dag ikke læn-
gere støtte. Støtten blev indstillet for 3-4 måneder siden, idet der ikke længere
var behov for den. Barn 1 klarer sig godt i skolen og har venner, som hun leger
med. I sin fritid har hun gået til Fritidsaktivitet 1, men nu prøver de at få en
plads til Fritidsaktivitet 2. Der er efter tilholdet i april 2021 faldet mere ro på, og
Barn 1 har fået det bedre. Barn 1 savner sin mor, hvilket de taler om.

Barn 2 havde tidligere en masse problemer med uro. Kommunen kom på besøg i
hjemmet, og der blev lavet en plan for ham. Skolen foreslog desuden, at der blev
iværksat en udredning gennem PPR, men det var ikke muligt. Siden de var i
byretten, har Barn 2 fået det bedre. I starten gad Barn 2 og Barn 1 ikke lave
noget



4

sammen, men nu er de begyndt at lege sammen. Barn 2 fik megen ros ved den
seneste skole/hjem-samtale. Skolen holder stadig øje med ham, og han får støtte
til udviklingen af sit danske sprog. Barn 2 savner ligesom Barn 1 sin mor. Han
har prøvet at forklare Barn 2, hvorfor der ikke er kontakt.

Det er vigtigt for ham at bevare den fulde forældremyndighed, fordi det er for
svært for ham at samarbejde med Mor fx om børnenes sundhedsforhold. Efter
han fik forældremyndigheden, har han fået udstedt pas til børnene. Han har
desuden talt med kommunen om udredning gennem PPR, men det er ikke
længere nødvendigt, fordi Barn 2 har fået det bedre. Hvis den fælles forældre-
myndighed opretholdes, er han bange for, at børnene vil blive taget som gidsler i
konflikten mellem ham og Mor. Det er svært at sige, hvad der vil ske, hvis
tilholdet falder bort. Han har ikke noget imod kontakt, men det skal være struk-
tureret. Det vil være bedst for børnene, hvis der kan blive samvær med Mor. Det
kan fx være overvåget samvær i begyndelsen. Han er bekymret for, at det kan
påvirke børnene, hvis der opstår problemer. Han kan ikke selv vurdere Mors
humør og helbredstilstand. Det bør derfor være en fagperson, der vurde-rer,
hvordan samværet skal være. Det er ikke en god idé, at Mor er alene med
børnene i begyndelsen. Børnene har god kontakt til Person, og de må gerne se
hende. De tager også på ture med Person, og det er de glade for. Han kan godt
forestille sig, at Mor kan have samvær med børnene hos Person. Der er dog
behov for, at det vurderes fagligt først. Samværet den 20. november 2021 gik
fint. Han kan godt acceptere et samvær med den struktur, der fremgår af Mors
påstand. Han skal ikke selv være tilstede, idet børnene ikke skal opleve, at han
overvåger samværet. Det kan derimod godt være Person, men det bør i starten
være en fagperson. Barn 1 har en telefon og kan derfor også godt ringe til ham,
hvis der bliver behov for det.

Landsrettens begrundelse og resultat
Forældremyndighed
Også efter bevisførelsen for landsretten tiltræder landsretten af de grunde, der er
anført af familieretten, at den fælles forældremyndighed over Barn 1 og Barn 2
er ophævet, og at forældremyndigheden fremover skal være hos Far alene.

Samvær
Mor har – bortset fra samværet den 20. november 2021 – ikke haft kontakt til
børnene siden april 2021. Parterne er for landsretten enige om, at det vil være
bedst for børnene, hvis de kan have kontakt til deres mor, og parterne er på den
baggrund tillige enige om, at Mor i en overgangsperiode bør have overvåget
samvær med Barn 1 og Barn 2 med henblik på, at en fagperson kan vurdere
grundlaget for det fremtidige samvær.



5

På denne baggrund, og da landsretten finder, at det vil være bedst for børnene, at
samværet genetableres under trygge rammer, tager landsretten parternes
samstemmende påstand om samvær til følge som nedenfor bestemt.

Når de overvågede samvær er gennemført, må forældrene herefter rette hen-
vendelse til Familieretshuset med henblik på en fornyet vurdering af sagen, hvis
ikke det på det tidspunkt er muligt for dem på baggrund af erfaringerne fra de
overvågede samvær at nå frem til en aftale om det løbende samvær og eventuelle
vilkår herfor.

THI KENDES FOR RET:

Familierettens dom stadfæstes med den ændring, at Barn 1, født Født 2009, og
Barn 2, født Født 2012, hver anden uge og i alt 6 gange skal have overvåget
samvær i 2 timer i Familieretshuset med deres Mor.

Ingen af parterne betaler sagsomkostninger for landsretten til den anden part
eller til statskassen.